Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 646/11/8803	Košice II, 24.2.2012
EEČ : 2-64-27-2012

U Z N E S E N I E

Trestná vec:	obvinená XXXXX  
Prečin:	krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice II
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: materská dovolenka
Skutková veta:
V trestnej veci vedenej proti obvinenej pre prečin krádeže podľa § 212 ods. 2 písm. e/  Trestného zákona, ktorého sa mala dopustiť na tom skutkovom základe, že

-	XXXXX XXXXX XXXXX v dobe od 02.06.2011 do 08.08.2011 si prisvojila cudziu vec tým, že sa jej zmocnila a čin spáchala na veci, ktorej odber podlieha spoplatneniu na základe osobitného predpisu, a to tak, že v elektromerovom rozvádzači boli odpojené vodiče do elektromera a následne bol pripojený vodič AY 4mm, vedúci na poistku mimo určeného meradla priamo do bytu odberateľa, čím bola takto oživená elektroinštalácia uvedeného bytu mimo určeného meradla a bez riadne uzatvorenej zmluvy na odber elektrickej energie a následne týmto neoprávneným odberom bola pre spoločnosť XXXXX, ulica XXXXX spôsobená škoda vo výške 370,-€,

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
24 mesiacov
Podľa § 216 odsek 4 Trestného poriadku je určené obvinenej v skúšobnej dobe nasledujúce obmedzenie: 
	Podľa § 216 ods. 3 Trestného poriadku ukladám obvinenej povinnosť uhradiť  poškodenej strane XXXXX XXXXX, XXXXX v priebehu skúšobnej doby spôsobenú škodu vo výške 370 EUR podľa dohody o spôsobe náhrady škody zo dňa 18.01.2012, uzavretej pred mediačným úradníkom Okresného súdu XXXXX XXXXX 
Odôvodnenie:
Uznesením policajného orgánu Okresného riaditeľstva PZ, Obvodného oddelenia PZ  XXXXX, sp. zn. ORP-3526/SA-KE-2011 dňa 19.09.2011 bolo podľa § 199 ods. 1 Trestného poriadku začaté trestné stíhanie a dňa 10.10.2011  podľa § 206 ods. 1 Trestného poriadku vznesené obvinenie XXXXX pre trestný čin podľa § 212 ods. 2 písm. e/ Trestného zákona na tom skutkovom základe, ako je to uvedené vo výrokovej časti uznesenia. 
	Na základe zmocnenia v zmysle zák. č. 550/2003 Z.z. v znení neskorších predpisov o probačných a mediačných úradníkoch, bola vykonaná mediácia mediačným úradníkom Okresného súdu XXXXX XXXXX s konečným návrhom na postup podľa § 216 ods. 1 Trestného poriadku. 
	Z   uvedeného   spisového   materiálu   Okresného   súdu  XXXXX XXXXX  XXXXX vyplýva, že boli splnené podmienky vyžadované ust. § 216 ods. 1 písm. a/, b/, c/ Trestného poriadku tým, že obvinená slobodne, vážne a zrozumiteľne vyhlásila, že spáchala skutok, za ktorý je stíhaná, s poškodenou stranou uzavrela písomnú dohodu o náhrade spôsobenej škody a vzhľadom na osobu páchateľky s prihliadnutím na jej doterajší život, bezúhonnosť a na okolnosti prípadu možno takéto rozhodnutie považovať za dostačujúce. 
	Obvinená po zákonnom poučení vyslovila súhlas s podmienečným zastavením trestného stíhania. 
	Vzhľadom na uvedené skutočnosti a osobu páchateľa bola podľa § 216 ods. 2, 3 Trestného poriadku určená skúšobná doba v trvaní 24 (dvadsaťštyri) mesiacov a súčasne uložená povinnosť v uvedenej dobe splniť povinnosť k náhrade spôsobenej škody. 
	S odkazom na vyššie uvedené skutočnosti a zákonné podmienky považujem vydanie tohto rozhodnutia za odôvodnené a v súlade so zákonom.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jaroslav Krak
prokurátor